അമ്ബിലേരി ഇന്ഡോര് സ്റ്റേഡിയം നിര്മാണം അന്തിമഘട്ടത്തില് കല്പറ്റ: ജില്ലയില് കായികമേഖലക്ക് കുതിപ്പേക്കാന് കല്പറ്റ അമ്ബിലേരിയില് നിര്മിക്കുന്ന ഇന്ഡോര് സ്റ്റേഡിയത്തിെന്റ പ്രവൃത്തി അന്തിമഘട്ടത്തില്. നഗരസഭയുടെ ഉടമസ്ഥതയിലുള്ള 4.5 ഏക്കറില് 42 കോടി ചെലവിട്ടാണ് രാജ്യാന്തര നിലവാരത്തില് സ്റ്റേഡിയം ഒരുങ്ങുന്നത്. 75 ശതമാനം പ്രവൃത്തികള് പൂര്ത്തിയായി. 2022 മാര്ച്ചോടെ പ്രവൃത്തി പൂര്ത്തിയാക്കാനാകുമെന്നാണ് പ്രതീക്ഷ. അഡ്മിനിസ്ട്രേഷന് ബ്ലോക്ക്, നീന്തല്ക്കുളം, ഡ്രസിങ് റൂം എന്നിവയടങ്ങുന്നതാണ് ഇന്ഡോര് സ്റ്റേഡിയം. നീന്തല് ദേശീയ മത്സരങ്ങള് നടത്താന് കഴിയുന്ന ഒളിമ്ബിക് പൂളിെന്റ നിര്മാണമാണ് നിലവില് പുരോഗമിക്കുന്നത്. 50 മീറ്റര് നീളത്തിലും 30 മീറ്റര് വീതിയിലുമാണ് നീന്തല്ക്കുളം. പതിനഞ്ചോളം ഇന്ഡോര് കായിക ഇനങ്ങള് ഒരേസമയം സംഘടിപ്പിക്കാന് സൗകര്യത്തിലാണ് രൂപകല്പന. രണ്ടു സ്വിമ്മിങ് പൂളുകള്, ജലം ശുചീകരിക്കാനുള്ള സൗകര്യം, മൂന്നു ലക്ഷം ലിറ്റര് സംഭരണ ശേഷിയുള്ള ടാങ്ക്, ആധുനിക നിലവാരത്തിലുള്ള ജിംനേഷ്യം, 5000 പേര്ക്ക് ഇരിക്കാവുന്ന ഗാലറി, ഡോര്മെറ്ററികള് തുടങ്ങിയ സൗകര്യങ്ങളും സ്റ്റേഡിയത്തിലുണ്ടാകും. മൂന്ന് ബാഡ്മിന്റണ് കോര്ട്ടുകള്, ബാസ്കറ്റ് ബാള്, വോളിബാള് കോര്ട്ടുകള്, ടെന്നിസ്, ൈതക്വാന്ഡോ, ജുഡോ, റസലിങ് എന്നിവക്ക് അനുയോജ്യമായ സംവിധാനങ്ങള് സ്റ്റേഡിയത്തില് ഒരുക്കുന്നുണ്ട്. മഴവെള്ള സംഭരണിയുള്പ്പെടെ സംവിധാനങ്ങള് എന്നിവയും സജ്ജീകരിക്കും.